rlitschk/wikidir huggingface dataset:
S’ Arzbìschtumm Reims (làtiinisch Archidioecesis Remensis) ìsch a Arzbìschtumm vu dr reemisch-kàthoolischa Kìrìch, wo ìm Nordoschta vum Frànkrììch lììgt. Dr Sìtz ìsch z’ Reims. S’ Bìschtummsgebiat umfàsst s’ Arrondissement Reims un s’ Ardenna-Département. Dr Arzbischoof vu Reims hàt tràdizionäll d’ Keeniga vu Frànkrììch mìt’m Eel vu dr Hailiga Ampulla gsàlbt. Soo sìnn ìm Mìnschter vu Reims 33 Keeniga gsàlbt worra, vum Ludwig em Fromm bis em Karl X.. Üsserdam hann zwìscha 625 un 1584 ìm Arzbìschtumm Reims 18 Konziila schtàttgfunda. Zitter’m 18. Àuigscht 2018 ìsch dr Éric de Moulins-Beaufort Arzbischoof vu Reims. Lischta vu da Bischeef un Arzbischeef vu Reims Lischta vu da Kreenunga vu frànzeescha Keeniga un Kaiser Françoise Poirier-Coutansais: Les abbayes bénédictines du diocèse de Reims (= Gallia monastica. Band 1). A. et J. Picard, OCLC 2463084 (französisch, 554 S., Iigschränkti Vorschau uf books.google.de). Commons: Arzbìschtumm Reims – Sammlig vo Multimediadateie Websitta vum Arzbìschtumm Reims (frànzeesch) Yytrag zue Erzbistum Reims uf catholic-hierarchy.org (englisch) Isabelle Cousturié: Reims, un archidiocèse pas comme les autres. In: Aleteia. 26. Oktober 2018, archiviert vom Original am 27. Oktober 2021; abgruefen am 20. August 2023 (französisch). Normdate: LCCN: nr93028241 | SUDOC/IdRef: 029565804 | VIAF: 136893117
Dr Otto Feger (* 10. November 1905 in Mülhausen im Elsiss; † 26. April 1968 in Konstanz) isch e ditsche Jurischt, Archivar un Historiker gsii. Är isch 1905 z Milhüüse im Elsiss uf d Wält kumme in im Oberelsiss ufgwagse. Si Vatter, e Lokfiährer, isch üs dr Ortenau gstammt. Im erschte Wältkriäg isch si Vatter - well er ditsche Staatsbirger gsii isch - interniärt wore, d Familiä isch dur des uf Südfrankrich kumme, wu dr Otto ufs Gymnasium gange isch, speter aü z Stans un z Waldshuet. In Dr USA het er e jurischtisch Studium agfange un hets z Friiburg im Üechtland witergmacht; si Dissertation het "Das Vertragsrecht der Völkerbundsatzung" gheiße. Er isch politisch in dr Zentrumspartei engaschiärt gsii; 1933 isch er üs em Staatsdiänscht (Arbetsamt) rüsgworfe wore. Sini nägschte Statione sin Rhyfälde (Wirtschafts- un Stiirsachverständige) un Friiburg im Briisgaü gsii; z Friiburg het er mit sinere Fraü zwei Kino betriibe un e gschichtswisseschaftligs Studium agfange. Dur sini Proffesore, bsunders dr Franz Beyerle mit sinene Forschige zum Stammesrächt vu dr Alemanne, isch er stark beiiflusst wore. 1939 isch er in dr Griäg iizoge wore. Wu ner no z Italiä as Dolmetscher diänt het, het em dr Beyerle d Stell as
Èn Güèterzug isch è Zuggattig vo dè Ysèbaan, wo im Dransport vo Güèter im Schinnègüètervokeer diènt. Güèterzüüg wörrèd us bsunders Güèterwagè bildèt, wo uff meischtens uff s Dransportguèt uusgrichtet sin un fascht immer vo Lokomotyvè zogè wörrèd. S git näb dè möglichscht universèllè Güèterwägè spezièlli Wagè für Container, Autodransport, küèlti Warè sowiè Massèguèt wiè Holz, Kollè, Ärz un Flüssigkeitè wiè Öl un vill mee. D Faargschwindigkeitè vo Güèterzüüg sin im Lauf vo dè Johr wèg dè Fortschritt bi dè Faar- un Brèmstechnig un dè Höchèrè Tragtionsleischtig aaghobbè worrè. Diè lauftechnischi Högschtgschwindigkeit vo dè ygsetztè Faarzüüg sowiè diè bremstechnischi Högschtgschwindigkeit begränzèd näb dè Strèggèhögschtgschwindigkeit d Faargschwindigkeit vo dè Güèterzüüg. Diè lauftechnischi Högschstgschwindigkeit isch vo dè Bauart vo dè Laufwärch un vo dè Beladig abhängig. Diè brèmstechnischi Högschtgschwindigkeit isch vo dè Bauart vo dè ygsetztè Brèmsè un dènnè irèm Brèmsvomögè abhängig. I dè Abhängigkeit vo dè Faardǜnamik vum Zug ergit sich è pragtisch möglichi Gschwindigkeit, wo unter dè möglichè Högschtgschwindigkeit ligè cha. Z Dütschland hèt bis i d 1950er Johr diè zuèlässigi Gschwindigkeit vo dè Güèterzüüg 65 km/h bedrait. Durch dè hüfigèrè Ysatz vo Rollèlager isch sy bis i d 1960er Johr iè uff 80 km/h aagschtigè. Ab 1986 isch sy uff
Dr Hans Rudolf Gysin (* 29. Dezämber 1940 z Baasel; haimetberäächtigt z Aschdrf; † 19. Augschte 2023) isch e Schwyzer Bolitiker (FDP) un Mitgliid vum Nazionaalroot gsii. Dr Hans Rudolf Gysin het ab 1987 em Nazionaalroot aagheert un isch doodermit bi sym Ruggdritt uf d Waale 2011 zues ain vu dr amtseltschte Barlemäntarier im Bundeshuus gsii. In däre Zyt het er insgsamt segs verschiidene Kummissioone aagheert. Vor syre nazionaale Bolitkarriere isch er vu 1979 bis 1988 Mitgliid vum Landroot vum Kanton Baasel-Landschaft gsii un het im Brattler Yywohnerroot bolitisiert. Anne 1968 het dr Gysin d Laitig vum doodmoolige Kantonaale Gwäärbverband ibernuu, wu d Wiirtschaftschammere Baaselland drus entstanden isch, die het er bis 2012 as Diräkter gfiert. As Diräkter het er dur syni Macht as «segste Regierigsroot» gulte. Är isch ghyroote gsii un het e Suun ghaa. Dr Gysin isch am 19. Augschte 2023 im Alter vu 82 Joor gstoorbe. Hans Rudolf Gysin uf dr Websyte vo dr Bundesversammlig (Iigreichti Vorstöss) Peter Knechtli: Die Hans Rudolf Gysin-Story: Auf der Spur eines Phänomens. In: OnlineReports, 27. Augschte 2012. Dimitri Hofer: Zum Tod von Hans Rudolf Gysin (82): Eine der einflussreichsten Persönlichkeiten des Baselbiets. In: bzbasel.ch, 20. Augschte 2023. Jan Amsler, Alessandra Paone:
Eistett am Kaiserstuehl isch e Gmeind im Sidweste vu Bade-Württeberg in dr Nechi vu Friburg im Brisgau. Eistett isch e sidbadischs Winzerdorf. S lit am Ostrand vum Kaiserstuehl, eme ehemolige Vulkan in dr Rhinebeni zwische Schwarzwald un Vogese. Eischtett lit in dr wermschde Gegend vu Dytschland, ibettet in e Dal, wo sich vu dr bewaldete Eichelspitze dur sunnigi Räblage un Gmiäsfelder bis in d'Niidrig vu dr Dreiseme naziägt. Eistett wird erschtmols 737 urkundlig erwähnt. S isch e alemannischi Grindig, woruf d'Endig „stett“ hiwiist. Ergebnis vo dr Landdagswahle sit 2006: 1 2006: WASG, sit 2011: Die Linke Saint André (katalanisch: Sant Andreu de Sureda) im franzeesische Département Pyrénées-Orientales. Jährlig finde zwei grossi Johrmärkt statt un alli zwei Johr lade d'Verein zum grosse, witthi bekannte „Schwiboge-Wifescht“ in Heft un Keller i, wo de Besuecher mit regionale Spezialitäte un Eistetter Wi verwehnt wird. Au underem Johr biäte diä zahlriiche Verein viili intressanti Verastaltunge a. Dorfmuseum mit wexlede Usstellige Eistett isch dur si starki landwirtschaftligi Üsrichtig prägt. S isch mit ebe 100 ha eini vu de grosse Bio-Abaugmeinde vu Bade-Württeberg. Uf däre Flechi stehn Räwe un wäre Gmiäs un Obst nooch verschidene biologische Methode pflanzt. E Wanderig dur d'Gmiäsecker isch während dr Erntezitt nit
Dr Georg Hettich (* 12. Oktober 1978 en Furtwange) isch an Schwarzwälder Sportloar, wo en dr Nordischa Kombinatioh en Turin 2006 Olympiasieger worra isch. Als Jugendlicher hoadr Schienternat en Furtwanga bschuacht on dort sai Abitur gmacht. Denoach ischr zwoi Johr bei dr Sportferdrgrupp vo dr Bundeswehr en Todtnau-Fahl gwä. Jetzt woantr en Schonach em Schwarzwald ond startet fir da SV Schonach-Rohardsberg. Er isch Ingeniör-Schtudent, wofir er abr bloaß em Sommer Zeit fend. Dr Schorsch Hettich hoat bei de Olympische Winterspiel em Joahr 2002 en Salt Lake City, bei dr WM 2003 en Val di Fiemme on bei dr WM 2005 z'Oberschtorf em Allgai mit dr Mannschaft je a Silbermedallje gwonna. Bei de Olympische Winterspiel 2006 en Pragellato bei Turin hoadr em Gundersen-Wettbewärb (2 Sprüng uff dr kloina Schanz on 15 km Langlauf) zonächst des Sprenga gwonna, isch deswäg mit dr Startnommer Oins en'd Loipe gschtardet on isch au als Erschtr ond damit Wettkampf-Siager ens Zial komma. Des isch dr greßte Erfolg in sainra Laufbah als Sportloar. Offizielle Websyte Georg Hettich in dr Datebank vum Internationale Skiverband FIS (änglisch)
Dr Michael Greis (* 18. August 1976 en Fissa em Allgai) isch an deitscher Sportloar em Biathlon, wo en Nesselwang em Allgai woant. Er isch bei de Olympische Winterspiel 2006 en Turin Olympiasieger worra em Wettbewärb über 20 km. Bei de Weltmeisterschaftan 2004 en Oberhof (Thüringen) isch dr Michi Greis Weltmeister worra mit dr deitscha Biathlon-Staffel, bei dr WM 2005 en Hochfilzen hoadr Silber gholt über 20 km. On em Februar 2005 hoadr uff dr Olympiastreck vo San Sicario bei Turin sai erschts Weltcuprenna gwonna. Sain Vorrai isch dr SK Nesselwang. Commons: Michael Greis – Sammlig vo Multimediadateie Homepage vom Michael Greis Blog vom Michael Greis Michael Greis in dr Datebank vu dr IBU (änglisch)
Eschbe (amtlich: Eschbach) isch e Gmei im Markgräflerland im Südweschte vu Bade-Württeberg un lit guet 15 km südlich vu Friburg im Brisgau. D'Bezeichnig Eschbe (Brisgau) isch mehdütig, wil dr Stägener Ortsdeil Eschbe, 10 km östlich vu Friburg ebefalls im Brisgau lit. Dr Flecke Ascabah findet sich erstmolig anno 807 in ere Urchunde. Im Lauf vu dr Johrhunderte hän verschideni Chlöster Besitz an Eschbe gha, so d'Chlöster St. Galle, St. Blasie un St. Trudpert, wo es als Lehe an Adelsfamilie vergä hän. Anno 1368 isch Eschbe mit em gsamte Brisgau östriichisch worre. In dr folgende 400 Johre hän under anderem d'Herre vu Rappoltstei un dr Johanniterorde d'Dienschtherrschaft usgüebt. Anno 1806 isch no d'Gmei im Grossherzogtum Bade zuegschlage worre. Eschbe isch sit jeher e römisch-katholischi Gmei. D'Chilche St. Agnes isch anno 1275 erstmols erwähnt. Die wänige evangelische Gläubige sin nooch Heitersche ipfarrt. 1983-2015: Harald Kraus sit 2015: Mario Schlafke Ergebnis vo dr Landdagswahle sit 2006: 1 2006: WASG, sit 2011: Die Linke Eschbach lit verchehrsgünstig in dr Nächi vu dr Bundesautobahn A 5. Dr Ort isch iber d'Autobahnabfahrt 64b (Harte-Heitersche- Eschbe) iber dr ebefalls grösstedeils zue Eschbe ghörig interkommunale Gwerbepark Brisgau z'erreiche, wo bis anno 1994 e Militärflugplatz vu dr Bundesluftwaffe gsi
Feldberg (Schwarzwald) isch e Gmei im Landchreis Brisgau-Hochschwarzwald in Bade-Württeberg. Feldberg-Ort („S'Höchst im Schwarzwald“) lit uf dr Passhöchi vu dr Feldbergstross zwische nem Wiisedal im Süde un em Guetachdal im Norde, umiddelbar under em Gipfel vum Feldberg, dr höchste Erhebig vu Bade-Württeberg. Feldberg lit inmidde vum Naturpark Südschwarzwald. Zue dr Gmei Feldberg im Schwarzwald ghöre Feldberg-Ort, Aldglashütte, Nöiglashütte, Bäredal un Falkau. Feldberg isch höchebedingt die chältist Region vu Bade-Württeberg. Die erst urchundlich Erwähnig vum Feldberg isch vu anno 983 bekannt, d'Gmei under em gliiche Namme isch aber erst 1939 enstande, dur d'Vereinigig vu dr vereinzelte Weidegebiit mit dr Gmei Bäredal. Bäredal (970 Meter iber NHN) wird 1691 zum erste Mol erwähnt. Wie dr Namme scho sait, beziegt sich säller Ortsnamme uf e Glashütte, wo 1634 gründet worre isch. Sit dr Gmeireform vu 1971 ghört der Ortsdeil zue dr Gmei Feldberg. Dr Beriich vu Nöiglashütte isch dr Glasbloser nooch ere Afrog vu 1682 zuegwiise worre, um si witterhi mit Holz versorge zchänne. D'Igmeindig isch 1971 erfolgt. Die anno 1675 gründet Holzknechtsidlig Falkau isch ebefalls im Zug vu dr Gmeireform igmeindet worre. sit 2019: Johannes Albrecht 1995 bis 2018: Stefan Wirbser Ergebnis vo dr Landdagswahle sit 2006: 1 2006: WASG, sit 2011:
Fridewiler isch e chleini Gmei im Landchreis Brisgau-Hochschwarzwald in Bade-Württeberg, öppe 10 km nordöstlich vu Titisee-Nöistadt im Schwarzwald. D'Gmei Fridewiler bestot us dr Ortschafte Fridewiler/Chleiisebach mit guet 700 Iwohner un em 5 km witter südlich glägene Rötebach mit 1400 Iwohner. Die Ortsdeiler, wo dur d B 31 trennt sin, bilde sit em 1. Jänner 1975 e Einheitsgmei. Im Ortsdeil Fridewiler/Chleiisebach lit dr chlei Chlostersee mit eme Strandbad. Fridewiler isch erstmols 1123 als Fridenwilare urchundlich gnennt. Im 14. Johrhundert sich im Ort e Bendeiktinerinnechloster gründet worre, wo no d'Herrschaft iber dr Ort usgüebt het. Dur Vertrag vum 16. November 1802 isch dr chlösterlich Besitz an dr Fürst zue Fürsteberg ibertrait worre. Die weltlich Macht isch infolge vum Riichdeputationshauptschluss uf s'Grossherzogtum Bade ibergange. 1975 Rötebach Rötebach sich erstmols 819 als Rotinbah gnennt worre, wie e Ortsadliger wo Ruadger gheisse het si ganze Besitz im Ort dr Martinschilche in Leffige iberschriibe het. Sit 1214 het dr Ort dr Fürste zue Fürsteberg ghört. Dr jewilig Fürst isch au örtlicher Landgraf gsi. Ufgrund vum Riichdeputationshauptschluss isch Rötebach zum Grossherzigtum Bade chu. Zum 1. Jänner 1975 isch Rötebach nooch Fridewiler igmeindet worre. Dr Gmeirot wird dur e unechti Deilortswahl gwählt, d. h. jeder Ortsdeil cha e
Glodderdal isch e Gmei im Landkreis Brisgau-Hochschwarzwald im Südweschte vu Bade-Wirddeberg in dr Nächi vu Friburg im Brisgau. Glodderdal lit im Südschwarzwald südlich vum Elzdal an dr Glodder. Die früeher selbständige Gmeie Under- un Oberglodderdal, Ohrenschbach un Föhredal sin 1970 zue dr Gsamtgmei Glodderdal zämmegschlosse worre. Anno 1112 isch d'Ortschaft Glodderdal zum erste Mol in ere Güeterbeschribig vum Chloster St. Peter erwähnt worre. Vum Afang vum 15. an bis am Afang vum 19. Johrhundert isch Glodderdal under vorderöstriichischer Herrschaft gstande. Mit dr Nöiornig vu dr politische Geographi vu Dytschland nooch dr napoleonische Chrieg isch dr Ort im Grossherzogtum Bade zuegschlage worre. Ergebnis vo dr Landdagswahle sit 2006: 1 2006: WASG, sit 2011: Die Linke Glodderdal het mit dr Schurhammerschuel e Grund- un Hauptschuel mit Werchrealschuel. Sit em 15. Johrhundert werre im Glodderdal Räbe apflanzt un Wi produziert. D'Gloddterdäler Räbberg gelde als die schteilschde un höchst glägene vu Dytschland, si lige bis 500 Meter iber em Meeresspiegel. D'Hangneigig vu bis zue 70° ermöglicht zwar e optimali Sunneistrahlig, erlaubt uf de andere Site aber chum e maschinelle Isatz bi dr Arbit. So müen 90 % vu dr Arbete in dr 58 ha grosse Abauflächi vu Hand gmacht werre. Dr sognennt „Rote Bur“
Cancún isch e Stadt an dr Küste vu dr Halbinsel Yucatán im Bundesstaat Quintana Roo im östlichste Deil vu Mexiko gläge. Si het circa e halbi Million Iwohner (478.400 per 1. Jänner 2004) un isch bsunders als Touristezil weltbekannt. Bis in die früehe 1950er-Johre isch Cancún e Insel an dr Karibikchüste vu Yucatán gsi, wo vu dr Zivilisation witgehend uberüehrt gsi isch, mit einige wänige Fischerdörfer un präkolumbische Ruine vu dr Maya. Die mexikanische Regierig het sich domols gmeinsam mit internationale Privatinvestore entschlosse, e Urlaubsort z'errichte, um dr Tourismus az'churble. E Damm isch baut worre, um Cancún mit em Festland z'verbinde, usserdem e internationale Flueghafe. Cancún het ab dr früehe 1960er Johre agfange, starch zu waxe. Hüt isch Cancún e Grossstadt, wo sich iber d'Insel nus uf s'nohgläge Festland usbreitet het. Die meiste Bewohner vu dr Stadt sin nit dert boreni Zuewanderer us andere Deile vu Mexiko oder dr Welt. Satellitebild vu Cancún Ruine in Cancún Under junge US-Amerikaner under 21 isch Cancún e beliebts Zil fer d'Früehjohrssemesterferie (Spring Break), um sich dert am Strand freizügig zügellos besuffe z'chänne (glaubt mer dr Berichte vu dr amerikanische Presse), wil in dr Staate Alkohol fer Lüt under 21 verbote isch. Allgmein isch
D Barbara Bleisch (* 1973 z Baasel) isch e Schwyzer Filosoofi, Moderatoori, Autoori, Rusgeeberi un freii Schurnalischti. D Barbara Bleisch het vu 1994 bis 2001 Filosofy, Germanischtik un Religioonswisseschafte an dr Uniwersiteete Züri, Baasel un Dibenga studiert. Anne 2007 isch si am Eetik-Zäntrum vu dr Uniwersiteet Züri in Filosofy zum Thema Pflichten auf Distanz. Weltarmut und individuelle Verantwortung promowiert woore. Vu 2002 bis 2012 het d Bleisch as wisseschaftligi Mitarbaiteri am Eetik-Zäntrum vu dr Uniwersiteet Züri gschafft, unter anderem isch s vu 2005 bis 2009 Stuudie- un Gschäftslaiteri vu dr Noodiploomstuudiegäng Advanced Studies in Applied Ethics (ASAE) gsii, wu si allno no as Dozänti din schafft. Vu 2012 bis 2015 isch d Bleisch an dr Uniwersiteet Bärn wisseschaftligi Mitarbaiteri im Projäkt Gründe der Parteilichkeit – Zur Ethik der Familienbeziehungen gsii, wu vum Schwyzerische Nazionaalfond gfeerderet wooren isch. 2014 isch si Senior Research Fellow an dr Queen’s University Belfast gsii. Vu 2017 bis 2019 isch d Bleisch akadeemische Gascht am Collegium Helveticum vu dr Uniwersiteet Züri, dr ETH Züri un dr Zürcher Hoochschuel vu dr Chinscht gsii. Syter anne 2020 isch d Bleisch wider wisseschaftligi Mitarbaiteri am Eetik-Zäntrum vu dr Uniwersiteet Züri. In ire Aabete zue dr Bezieig zwische Eltere un
D Rösli Näf (* 9. Mai 1911 z Glaris; † 15. Septämber 1996 au deert) isch e Schwyzer Chrankeschweschter gsii. D Rösli Näf isch d Doochter vun eme Kondukteur gsii un isch mit drei Gschwischtrig in dr Stadt Glaris ufgwagse, wu si uf d Primaar- un d Sekundaarschuel gangen isch. Fir zum Främdsprooche leere, het si as Dienschtmaidli z Gämf un z Lugano gschafft un isch fir zwai Joor uf Ängland gange. As Voorberaitig vu dr Beruef vu dr Chrankeschweschter het si in eme Sanatoorium uf Tavaas, in ere psichiaatrische Privaatklinik z Meringe un im Burghölzli z Züri (hite: Psichiaatrischi Uniwersiteetsklinik Züri) gschafft, wu si iren Abschluss as Chrankeschweschter gmachthet. Vu 1937 bis 1939 het si bim Albert Schweitzer z Lambaréné gschafft, wu si d Emma Ott chännegleert het. No ire Ruggcheer in d Schwyz het si si bim Rodolfo Olgiati vu dr Schwyzerische Aarbetsgmainschaft fir chriegsgschäädigti Chinder (dt. Schweizerische Arbeitsgemeinschaft für kriegsgeschädigte Kinder, SAK, ab 1942 Chinderhilf vum Schwyzerische Roten Kreuzes, dt. Kinderhilfe des Schweizerischen Roten Kreuzes, SRK) z Bärn gmäldet. Är het ere 1941 d Laitig vu dr Chinderkolony z Seyre und ruf d Laiitig vu dr Chinderkolony im Château de la Hille z Montégut-Plantaurel (Département Ariège, bi
Dr Jakob Andreas Ivo Fürer (* 20. April 1930 z Gossau; † 12. Juli 2022 ebe dert) isch e Schwyzer Gaischtlige un remisch-kadolische Bischof vu St. Galle gsii. Dr Ivo Fürer isch e Suhn vum Jakob Fürer gsii, eme Jurischt un Gmaindsammann. No dr Schuel het er Kadolischi Theology an de Universitet Innsbruck un Kanonisch Rächt an dr remische Päpschtlige Universitet Gregoriana studiert. Anne 1957 isch er an dr Gregoriana zum Dr. iur. can. promowiert wore. 1954 het er in dr Stiftschilche St. Galle d Prieschterweie empfange. Vu 1958 bis 1963 isch er Vikar z Herisau un vu 1963 bis 1967 Vikar z Altstätte gsii. As junge Prieschter isch er zäme mit em Bischof Joseph Hasler bi dr Versammlige vum Zweete Vatikanische Konzil (1962–1965) z Rom gsii. Ab 1967 het er as bischeflige Sekreter un ab 1969 as Bischofsvikar z St. Galle amtiert. 1972 isch er Bresidänt vu dr schwyzerische un diözesane Synod wore, vu 1977 bis 1995 isch er Generalsekreter vum Rot vu dr Europäische Bischofskumferänze gsii. 1991 isch er zum Domdekan gwehlt wore. Am 28. Merz 1995 isch dr Ivo Fürer zum Bischof vu St. Galle gwehlt un am 29. Merz 1995 dur dr Papscht Johannes Paul II.
D Katja Gentinetta (* 1968 z Brig) isch e Schwyzer bolitischi Filosoofi, Autoori un Fäärnsehmoderatoori. D Gentinetta isch im Wallis ufgwagse. No dr Matura Typus B 1988 het si vu 1989 bis 1993 Germanischtik, Gschiicht un Filosofy an dr Uniwersiteet Züri un dr École des Hautes Études en Sciences Sociales z Paris studiert un het 1995 s Lizenziaat in Germanischtik gmacht. Vu 1995 bis 1997 het si s «European Executive Program for Arts & Media» am International Centre for Culture and Management z Salzburg. Anne 2001 het si bim Georg Kohler an dr Uniwersiteet Züri in bolitischer Filosofy zum Teema «Toleranz ohne Grenzen? Globale Realitäten und die politische Kultur der Schweiz» promowiert. Im Johr 2006 het si s Brogramm «Senior Managers in Government» vu dr Harvard Kennedy School absolviert. Vu 1996 bis 1999 het d Gentinetta s Forum Schlossplatz z Aarau glaitet. Vu 1999 bis 2002 isch si Projäktlaiteri vum Ufdritt vum Kanton Aargau an dr Expo.02 gsii. Derno isch si vu bis 2006 Schefi fir Schtrategy un Ussebezieige bi dr Staatskanzlei vum Kanton Aargau gsii. Vu 2006 bis 2011 isch si stellverdrättendi Dirälteri vu dr Dänkfabrik Avenir Suisse gsii. Vu Meerz 2011 bis 2014 isch d Gentinetta Gspräächslaiteri vu
D Gertrud Lutz-Fankhauser (* 7. Meerz 1911 z Rächthaute as Gertrud Fankhauser; † 29. Juuni 1995 z Burdlef; haimetberäächtigt z Walzehuuse) isch e humaniteeri Schwyzer Aktivischti un UNICEF-Viizebresidänti gsii. D Gertrud Fankhauser isch e Doochter vum Johann Fankhauser, eme Cheeser, un dr Emma Fankhauser geb. Gurtner gsii. Noch em Stuudium an dr Handelsschuele z Bärn un z Frybùùrg het si ne Praktikum z Ängland gmacht. Anne 1930 isch si in d USA uusgwanderet. Vu 1931 bis 1934 het si as Biroaagstelti am Schwyzer Konsulaat z St. Louis (Missouri) gschafft, wu si ire speetere Mann, dr Carl Lutz, chännegleert het. Si sin zäme in d Schwyz retuur ghceert un hän im Jänner 1935 z Bärn ghyroote. Derno sin si uf Jaffa z Paleschtina graist, wu dr Carl Lutz as Konsulaarbeamte aagstellt wooren isch. D Gertrud Lutz het im Biro gschafft, ooni ass si zaalt wooren isch. 1937 isch s Baar uf Tel Aviv zooge, wu s dr Buurgerchrieg zwische dr Paleschtinänser un dr jiidische Yywandere erläbt het. Noch em Uusabruch vum Zweete Wältchrieg im Septämber 1939 het dr Carl Lutz di diplomaatisch Verdrättig vu dr Inträsse vum «Dritte Ryych» ibernuu. D Gertrud Lutz het fir di dytsche Fraue, Chinder un eltere
D’Flavia Wasserfalle (* 7. Februar 1979 z Bärn) isch e Schwizer Politikerin vo de Sozialdemokratische Partei (SP) und es Mitgliid vom Nationalroot. D’Flavia Wasserfalle isch in Hinterkappele ufgwaggse und het s’Gymnasium erfolgriich im 1998 abgschlosse. Im 1999 isch si denn Snowboardlehrerin worde. Im 2000 het d’Flavia Wasserfalle an dr Universität in Bärn Politischi Wüsseschaffte z'studiere aagfange. Während ihrem Studium het si au es Uustuschsemeschterr an der Universität vo Bologna bsuecht het im 2007 miteme Master abgeschlosse. Zwüsche 1999 und 2008 isch d’Flavia Wasserfalle Snowboardlehrerin in Zinal im Wallis gsi. Zwüsche 2006 und 2012 het Flavia Wasserfalle denn im Bundesamt für Energii gschafft. Im 2010 het si e lokale Verteilservice vo regionalem Gmües, s’Bioabi mit andere is Läbe gruefe. Zwüsche 2012 und 2018 isch si es Mitgliid vom Grosse Root vo Bärn gsi. Im 2018 isch si den für Evi Alleman, wo als Regierigsröti vo Bärn gwählt worde isch, in dr Nationalroot noochegruckt. Im November 2022, nachdäm d’Bundesröötin Simonetta Sommaruga aakündigt het dass si wot zruggträte, isch si kurz als e mööglichi Kandidatin in betracht zoge worde, aber das het si abglehnt will si im 2023 gärn wot für de Ständeroot wot kandidiere. Im Oktober 2023, isch d'Flavia Wasserfalle denn zämme
D Nora Szech (* 18. Merz 1980 z Bremen; † 16. Augschte 2023) isch e dytschi Verhaltesekonomi un vylfach uuszaichneti Wirtschaftswisseschaftleri gsii. D Szech het Mathematik un Volkswirtschaftslehr an dr Uniwersitet Bonn studiert un het dert vu 2010 bis 2012 as Akademischi Reti am Lehrstuel vum Benny Moldovanu gschafft. Si het dert as Doktorandi vu dr Bonn Graduate School of Economics (BGSE) promowiert un isch fir di bescht Dissertation iber alli Diszipline an dr Uniwersitet Bonn uuszaichnet wore. 2012/13 isch si Brofässeri fir Induschtryekonomik an dr Uniwersitet Bamberg gsii. Ab 2013 het si as Brofässeri fir Bolitischi Ekonomy am KIT glehrt un gforscht. D Nora Szech isch zmols am 16. Augschte 2023 im Alter vu 43 Johr gstorbe. D Szech het zum Märt- un Wettbewärbsdesign gforscht mit eme Schwärpunkt uf Informationsdesign, Chinschtligi Intelligänz un Moral. Si het doderzue theoretischi un au empirischi Methode brucht. D Aawändige vu ire Forschigsarbete gehn vum Auktionsdesign iber Arbetsmärtbolitik un Diwersitet am Arbetsblatz bis zue Ethischem Konsum un Gsundhait. Iri Arbete sin in fierende interdisziplinere un in fierende Fachschurnal (wie Science, Management Science, The Review of Economic Studies, Journal of Economic Theory) publiziert wore. Verschideni internationali un nationali Zytige hän iber iri Forschig gschribe (wie